Tiekėjų užklausimai. 
Techninėje specifikacijoje nurodyta:
• pažeistų (avarinių) atramų, izoliatorių, traversų keitimas ir tiesinimas – 3 vnt.
Prašytume patikslinti šį reikalavimą.
1. Ar nurodytas 3 vnt. kiekis reiškia, kad sutarties vykdymo metu iš tiesų planuojama keisti tris avarines atramas, ar tai yra preliminarus kiekis?
2. Jeigu bus keičiama avarinė atrama, ar už reikalingas medžiagas bus apmokama atskirai, o tiekėjas pasiūlyme turi pateikti tik darbų įkainį?
3. Jeigu nurodytas 3 vnt. kiekis yra preliminarus, prašytume paaiškinti, kaip šie darbai bus vertinami pasiūlymo kainoje.
Šis punktas turi reikšmingą įtaką galutinei pasiūlymo kainai, kadangi avarinių atramų keitimo darbai yra didelės vertės, todėl prašytume pateikti kuo tikslesnį paaiškinimą.

Atsakymas
1. Tai yra preliminarus kiekis pasiūlymų vertinimui ir nugalėtojui nustatyti. Pateikti pasiūlyme įkainiai bus įtraukti į sutarties projektą. 
2. Pagal Techninės specifikacijos 9 punkto keliamus reikalavimus, avarinės atramos patenka į techninės priežiūros apimtį, kurios atliekamos tiekėjo lėšomis įsivertinus medžiagų ir darbų įkainius.
3.  Pasiūlymų vertinimui bus vertinama bendra suma. Nurodyti įkainiai įtraukiami į sutarties projektą ir bus taikomi užsakymams esant poreikiui, neviršijant nurodytos bendros sutarties vertės. 
